Toskanski arhipelag
<s>Toskanski arhipelag (talijanski: Arcipelago Toscano) je arhipelag u Tirenskom moru na zapadu Centralne Italije, koji leži između toskanske obale i Korzike.</s>

<s>Geografija 
Arhipelag se sastoji od sedam većih otoka: Elbe, Capraje, Pianose, Montecrista, 
Gorgone (administrativno pripadaju provinciji Livorno), Giglia 
i Giannutria (pripadaju provinciji Grosseto) te puno manjih otočića i hridi.</s><s>Ukupna površina svih otoka arhipelaga iznosi oko 300 km².</s><s>Otoci imaju vrlo različitu geološku strukturu.</s><s>Svi su (osim Pianose) ispresijecani brdima, iako niskim, te se smatraju ostatkom kontinentalne ploče uronjene u Tirensko more.</s>

<s>Nacionalni park Arcipelago Toscano osnovan 1989. je prvi veliki talijanski morski park i spada među najveće u Evropi.</s><s>Ukupna površina parka (svi otoci i more oko njih) iznosi 568 km².</s><s>Klima je tipično mediteranska, uz jak i povoljan utjecaj mora.</s><s>Od 1996. u Nacionalni park je uključen i otok Pianosa, koji je inače strogo čuvani zatvor (kažnjenička kolonija), a od 1997. u park je uvršteno i more oko otoka, radi bolje zaštite.</s>

<s>Flora i fauna 
Arhipelag predstavlja važno područje povezanosti sardsko-korzičkog ekosistema i Apeninskog poluotoka, a na njemu žive biljne i životinjske vrste, koje se mogu naći samo na Korzici i Sardiniji.</s><s>To su između ostalog rijetke vrste galeba (Ichthyaetus audouinii).</s><s>Obale sporadično posjećuju sredozemne medvjedice, morske kornjače, a ponekad i kitovi.</s>

<s>Privreda 
Privreda otoka arhipelaga bazira se na poljoprivredi (vinogradarstvo), eksploataciji mineralnih resursa i u najvećoj mjeri turizmu.</s>

<s>Izvori</s>

<s>Vanjske veze</s>

<s>Toscano, Arcipelago na portalu Treccani</s>

<s>Otoci u Italiji
Otoci Tirenskog mora‎
Arhipelazi
Arhipelag</s>

